《江南春·题俞阶青静乐居填词图，用梦窗韵》
清代·夏孙桐

画里行窝，吟边活计，秋堂余地盈笏。蓬山梦远，剩坠红、空老江笔。

门外无深辙。萧疏意、井梧自洁。祗漫与、凉灯选句，瘦笛偷声，嘉辰且课风月。

灵均怨，元亮节。任菊晚兰凋，想中怀葛。余溪带水，正望极、蒹葭如雪。

名辈从销歇。悲歌事、酒肠尚热。鸥外一翁，酬韵松陵，辑苕玉兮双玦。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。